Analiziranje in poročanje o razvoju politike

V letu 2010 je bilo potrjeno in razširjeno pooblastilo Centru za pregled napredka, doseženega pri izvajanju skupnih prednostnih nalog za VET. Center je razvil nov pristop za: (i) vsakoletni popis razvoja politik v državah od leta 2010; (ii) pripravo izčrpnega poročila o politiki glede napredka pri doseganju ciljev strateške politike v letu 2014. Uveden je bil nov okvir za ReferNet – evropsko mrežo Centra za VET – za zbiranje sistematičnih informacij o sistemih VET in razvoju politike. Komisarja za izobraževanje in kulturo ter za zaposlovanje sta prispevala h konferenci Agora, ki jo je organiziral Center na temo „Most v prihodnost – Evropska politika poklicnega izobraževanja in usposabljanja 2002–2010“. Na konferenci o izobraževanju odraslih, ki sta jo organizirala GD EAC in madžarsko predsedstvo, in na Akademiji ILO za razvoj spretnosti se je razpravljalo o rezultatih primerjalne analize najuspešnejših in najučinkovitejših mehanizmov za delitev stroškov za financiranje VET.

Podpiranje razvijanja in izvajanja skupnih evropskih orodij

Center je skupaj z Evropsko komisijo (GD EAC) usklajeval delo svetovalne skupine evropskega ogrodja kvalifikacij (EOK). Oktobra 2011 je bilo objavljeno poročilo o razvoju nacionalnih ogrodij kvalifikacij v Evropi. Center je analiziral „poročila o razvrščanju“ 14 držav. 24 dopolnilnih dokumentov in 24 predstavitev na 16 srečanjih, namenjenih premišljeni politični razpravi o EOK (na primer: konferenca madžarskega predsedstva o EOK). Dokončano je bilo drugo poročilo o spremljanju ECVET (evropski sistem kreditnih točk v poklicnem izobraževanju in usposabljanju), osredotočeno na strategije za izvajanje ECVET. Nadaljevala se je podpora evropskemu referenčnemu okviru za zagotavljanje kakovosti poklicnega izobraževanja in usposabljanja (EQAVET); objavljena je bila študija z naslovom Zagotavljanje kakovosti v poklicnem izobraževanju in usposabljanju: vloga akreditiranja izvajalcev. Evropski državljani so čedalje bolj uporabljali spletno stran Europass, ki jo upravlja Center. Od začetka njenega obstoja je bilo na njej izpolnjenih 16,6 milijona življenjepisov (2011: 5,8 milijona (3,8 milijona)). Za spodbuditev večje skladnosti evropskih orodij je Center organiziral skupno delavnico v Evropskem parlamentu in konferenco s socialnimi partnerji o njihovi vlogi pri izvajanju orodij EU. V dveh informativnih sporočilih, Ogrodja kvalifikacij v Evropi: posodabljanje izobraževanja in usposabljanja inOblikovanje vseživljenjskega učenja: čim boljši izkoristek evropskih orodij in načel, so povzeta najpomembnejša sporočila za oblikovalce politik. V akademskem letu 2010/2011 je Center uskladil 243 študijskih obiskov za 2 723 (31) specialistov iz 31 držav. Študije učinkov kažejo visoko stopnjo zadovoljstva, in sicer 96 % (100 %), socialnih partnerjev in kakovost.

Analiza znanj, spretnosti in veščin

Objavljena je bila posodobljena napoved o znanjih in spretnostih. Izvedena je bila konferenca o primerjavi metod za napovedovanje potreb po znanjih in spretnostih. Dosežen je bil dogovor o pristopu in metodah za anketo med evropskimi delodajalci o potrebah po znanjih in spretnostih v podjetjih. Na mednarodnem seminarju o pričakovanju in usklajevanju znanj in spretnosti so se srečali glavni mednarodni in nacionalni akterji na tem področju. V sodelovanju z ILO je bilo objavljeno zbirno poročilo Znanja in spretnosti za okolju prijazna delovna mesta: globalni pogled. Raziskava o nesorazmerju med ponudbo znanj in spretnosti ter povpraševanjem po njih je bila osredotočena na migrantska vprašanja. Objavljeno je bilo poročilo o študiji „Migranti, manjšine, neujemanje?“.

Kvalifikacije za vseživljenjsko učenje

Ugotovitve raziskav o politikah učnih načrtov in ocenjevanja ter posledicah učnih rezultatov za posameznike so bile predstavljene na konferenci poljskega predsedstva o razvoju sposobnosti mladih. Organizirana je bila mednarodna delavnica o inovacijah v učnih načrtih in njihovih reformah. Študija z naslovom Učenje ob delu – zgodbe o uspehu o učenju na delovnem mestu v Evropi je bila predstavljena na konferenci madžarskega predsedstva, o njej pa so tudi razpravljali na srečanju generalnih direktorjev za VET v okviru poljskega predsedstva. V poročilu o vseživljenjski orientaciji je bil pregledan napredek držav pri izvajanju resolucije Sveta o vseživljenjski orientaciji. Dokončana je bila posodobitev evropskega inventarja o potrjevanju v 32 državah. Objavljeni so bili informativno sporočilo in štiri raziskovalne študije o družbeno-ekonomskih koristih VET.

Organizacijski učinek

Ključni kazalniki kažejo velik organizacijski učinek: navedbe v 105 dokumentih o politiki EU, 16 pooblastil na ravni EU, neposredni prispevki k 13 dokumentom o politiki EU. Povečano število obiskov spletne strani; prispevki na več kot 100 konferencah; organizacija 108 konferenc/prireditev; 130 publikacij; zabeleženih 380 člankov o delu Centra v medijih. Več kot 496 000 objav Centra prenesenih z njegove spletne strani v letu 2011 (+ 40 % v primerjavi z letom 2010).

Za več informacij glej www.cedefop.europa.eu (letno poročilo in letno poročilo o dejavnostih za leto 2011).